सीलीसेढ़ रामसर स्थल अलवर

सीलीसेढ़ झील () भारत के राजस्थान राज्य के अलवर ज़िले में स्थित एक ऐतिहासिक एवं पर्यावरणीय दृष्टि से महत्वपूर्ण मानव-निर्मित मीठे जल की झील है। यह झील अरावली पर्वतमाला की तलहटी में स्थित है। वर्ष 2025 में इसे अंतरराष्ट्रीय महत्व की आर्द्रभूमि के रूप में रामसर स्थल घोषित किया गया।

 परिचय 
सीलीसेढ़ झील का निर्माण 19वीं शताब्दी में अलवर रियासत के महाराजा विनयसिंह द्वारा कराया गया था। इसका मुख्य उद्देश्य अलवर नगर के लिए जल-संग्रह तथा शाही विश्राम स्थल के रूप में उपयोग था।  वर्तमान में यह झील जल-संसाधन संरक्षण, जैवविविधता एवं पर्यटन की दृष्टि से महत्वपूर्ण मानी जाती है।

 भौगोलिक स्थिति 
सीलीसेढ़ झील राजस्थान के अलवर ज़िले में, अलवर नगर से लगभग 13 किलोमीटर दक्षिण-पश्चिम दिशा में स्थित है। यह झील अरावली पर्वतमाला के अंतर्गत आती है।

 इतिहास 
सीलीसेढ़ झील का निर्माण 1845 ईस्वी में अलवर के शासक महाराजा विनय सिंह द्वारा रूपारेल नदी की सहायक नदी पर एक बाँध बनाकर करवाया गया था। झील के किनारे स्थित विनय विलास महल का निर्माण शाही शिकार-स्थल एवं विश्राम-गृह के रूप में किया गया था।

 भौतिक विशेषताएँ 
 प्रकार: मानव-निर्मित जलाशय  
 जल का प्रकार: मीठा जल  
 जल स्रोत: अरावली पर्वतमाला से आने वाली मौसमी धाराएँ  
 संबद्ध संरचना: सीलीसेढ़ बाँध  

 पारिस्थितिकी एवं पर्यावरणीय महत्व 
सीलीसेढ़ झील अर्ध-शुष्क राजस्थान क्षेत्र में एक महत्वपूर्ण मीठे जल का पारितंत्र है। यह झील स्थानीय जैवविविधता, जलीय जीव-जंतुओं एवं प्रवासी पक्षियों के लिए उपयुक्त आवास प्रदान करती है।

 रामसर स्थल 
सीलीसेढ़ झील को 7 जुलाई 2025 को रामसर संधि के अंतर्गत अंतरराष्ट्रीय महत्व की आर्द्रभूमि घोषित किया गया। यह देश का 96वां और राजस्थान का पांचवां रामसर स्थल है 
 रामसर क्षेत्रफल: लगभग 316 हेक्टेयर

 पर्यटन महत्व 
सीलीसेढ़ झील अलवर ज़िले का एक प्रमुख पर्यटन स्थल है। झील के किनारे स्थित विनय विलास महल जिसमें सामान्यतः सीलीसेढ़ महल के रूप में जानते हैं वर्तमान में एक विरासत होटल के रूप में उपयोग किया जाता है।

 संरक्षण से जुड़ी चुनौतियाँ 
 मौसमी जल-स्तर में गिरावट  
 गाद जमाव  
 पर्यटन एवं मानवीय दबाव  

 संदर्भ 

 बाहरी कड़ियाँ 
 https://www.tourism.rajasthan.gov.in
 https://www.ramsar.org

श्रेणी:राजस्थान की झीलें
श्रेणी:अलवर ज़िला
श्रेणी:भारत के रामसर स्थल
श्रेणी:राजस्थान की आर्द्रभूमियाँ